Nr. L 171/26 De Europæiske Fællesskabers Tidende 29. 6. 83 II (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 8. februar 1983 i henhold til EØF-traktatens artikel 93, stk. 2, om afvisning af et støtteprojekt vedrørende støtte i tekstil- og beklædningssektoren (virksomhed nr. 34 og 57) (Den franske og den nederlandske tekst er de eneste autentiske) (83/320/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 93, stk. 2, første afsnit, efter i henhold til traktatens artikel 93 at have givet de interesserede parter en frist til at fremsætte deres bemærkninger, under henvisning til disse bemærk- ninger, og ud fra følgende betragtninger : I Ved skrivelse af 14. maj 1982 gav den belgiske rege- ring Kommissionen meddelelse om, at den agtede at yde støtte til to virksomheder, hvoraf den ene er beskæftiget med spinding af kæmmet uld og den anden med fremstilling af gulvtæpper og gulvbelæg- ninger ; virksomheden, der er beskæftiget med spinding af kæmmet uld, har 109 ansatte, og den agter at anvende støtten til at forøge sin produktion med 15 % inden for to år, hvoraf 98,3 % er bestemt for fællesmarkedet ; støtten til denne virksomhed vil andrage 8,75 mio bfr., hvoraf to tredjedele skal anvendes til udskiftning af maskiner ; virksomheden, der fremstiller gulvtæpper og gulvbe- lægninger, har 246 ansatte, og den agter at anvende støtten til at forøge sin produktion med 5,4 % inden for to år, hvoraf 83,44 % er bestemt for fællesmar- kedet ; støtten til denne virksomhed vil andrage 8,18 mio bfr. og vil blive anvendt til udskiftning af maksiner, for- bedring af produktionskontrolprocesserne samt til ændring af råmateriale ; Kommissionen indledte den 12. august 1982 proce- duren i FØF-traktatens artikel 93, stk. 2, første punktum, vedrørende nævnte støtteforanstaltninger med den begrundelse, at de vil ændre samhandelsvil- kårene på en måde, der strider mod den fælles inter- esse, og at de derfor vil være uforenelige med fælles- markedet ; Kommissionen var ligeledes af den opfattelse, at støtten til de to virksomheder ikke var i overensstem- melse med betingelserne i den sektorstøtteordning, der blev godkendt af Kommissionen den 18. november 1981 til fordel for tekstil- og beklædningsindustrien, og som har været i kraft i Belgien siden den 1. januar 1982; II den belgiske regering har med fremsættelsen af sine bemærkninger i henhold til proceduren i EØF-trak- tatens artikel 93, stk. 2, bekræftet de oplysninger, som Kommissionen allerede rådede over, og har ikke frem- lagt nye oplysninger, der giver grund til at ændre Kommissionens stillingtagen ;